ইসহাক (আঃ)-এর জন্ম হয় কেন‘আনে বিবি সারাহর গর্ভে ইসমাঈলের প্রায় চৌদ্দ বছর পরে। শৈশবে তিনি মক্কায় এসেছেন বলে জানা যায় না। পবিত্র কুরআনের সূরা বাক্বারাহ (২/১৩৩, ৩৬, ৪০), সূরা আলে ইমরান (৩/৮৪), নিসা (৪/১৬৩), ইবরাহীম (১৪/৩৯), ছাফফাত (৩৭/১০০-১১৩) আয়াতগুলিতে ইসমাঈলের পরেই ইসহাক ও ইয়া‘কূবের আলোচনা এসেছে। এ ব্যাপারে সকল ইস্রাঈলী বর্ণনা একমত যে, ইসমাঈলের জন্মের সময় ইবরাহীম (আঃ)-এর বয়স ছিল ৮৬ বছর। পক্ষান্তরে ইসহাক জন্মের সময় ইবরাহীম (আঃ)-এর বয়স ছিল অন্যূন ১০০ বছর এবং সারাহর বয়স ছিল অন্যূন ৯০ বছর।